La Festa del Nadal omplirà la Plaça de l’Ajuntament d’animacions, jocs i cotó de sucre
2025-07-24

El divendres 21 de desembre comença el cap de setmana a Burjassot amb la Festa del Nadal, a càrrec de la Regidoria de Festes, dirigida per Manuel Pérez Menero.

Durant tota la vesprada, l’activitat començarà sobre les 17.30 hores, la Plaça de l’Ajuntament es transformarà perquè els xiquets de la casa i també els pares, les mares, els iaios i les iaies i, en definitiva, tota la família, disfruten d’una vesprada festiva en la qual hi haurà per als participants cotó de sucre i crispetes i la bola gegant de neu amb Olaf per a fer-se fotos.

A més, es comptarà amb l’arribada del Pare Noel per a rebre les cartes dels xiquets i xiquetes i animacions i jocs per a totes les edats.

Una vesprada divertida, festiva i emotiva alhora amb la qual Burjassot entrarà de ple en la celebració del Nadal 2018.